कड़ी सुरक्षा के बीच आए नजर, ईद सेलिब्रेशन के लिए पहुंचे दुबई
Bollywood Actor Salman Khan Spotted In Dubai Mall. सुपरस्टार सलमान खान इन दिनों एक इवेंट के लिए दुबई में हैं। इसी बीच उन्हें दुबई के एक मॉल में देखा गया, जिसका एक वीडियो सोशल मीडिया पर सामने आया है
सुपरस्टार सलमान खान इन दिनों एक इवेंट के लिए दुबई में हैं। इसी बीच उन्हें दुबई के एक मॉल में देखा गया, जिसका एक वीडियो सोशल मीडिया पर सामने आया है। वीडियो में भाईजान कड़ी सुरक्षा के बीच दिखाई दे रहे हैं।
वीडियो में सलमान ब्लू चेक शर्ट में नजर आ रहे हैं। उनके आसपास सिक्योरिटी के अलावा सलमान के बॉडीगार्ड शेरा भी साथ में दिखाई दिए। बता दें, कुछ दिन पहले सलमान खान ने सोशल मीडिया पर एक क्लिप शेयर की थी और लिखा था, 24 अप्रैल को दुबई में मिलते हैं! विशेष रूप से वीकेआर एंटरटेनमेंट, आप सबसे बड़े ईद समारोह को मिस नहीं कर सकते!।
ईद पर रिलीज हुई किसी का भाई किसी की जान 
हालही में सलमान खान की फिल्म 'किसी का भाई किसी की जान' ईद पर सिनेमाघरों में रिलीज हुई है। हालांकि, फिल्म को क्रिटिक्स और दर्शकों से खास रिव्यू नहीं मिले थे। फरहाद सामजी द्वारा निर्देशित इस फिल्म में पूजा हेगड़े, शहनाज गिल, पलक तिवारी और वेंकटेश दग्गुबाती अहम रोल में हैं। अब तक फिल्म ने घरेलू बॉक्स ऑफिस पर ₹78.34 करोड़ की कमाई कर चुकी है।